วันนี้มาธุระกับคุณพ่อที่พัทยา ใจก็เซทโปรแกรมอาหารมื้อแรกเลยว่าจะมาทานกั้งร้านป้าอ่อน ^^ ถึงจะเคยมาทานแล้วแต่ก็ต้องพึ่งระบบนำพาทุกครั้งค่ะกดGPS ในwongnai นำพาเรามาถึงที่หมายค่ะ
   
ช่วงเที่ยงคนแน่นมากค่ะทั้งคนทำงานและนักเชลล์ชวนชิมจากกรุงเทพฯ แต่หน้าตาป้าอ่อนก็ยังแจ่มใส เชิญชวนให้ทานหอยจ้อรองท้องก่อนโดยจะเป็นจานด่วนสุด ก็เลยจัดมา1จาน หอยจ้อมีประมาณ8ลูก 150.- เนื้อปูเยอะดีค่ะ

อาหารที่สั่ง
กั้งทอดกระเทียมพริกไทย 150.-
วันนี้อยากทานมากเลยสั่งเป็นจานใหญ่150.- มีกั้ง6ตัว มีตัวใหญ่และตัวเล็กคละไซส์กัน ส่วนจานธรรมดา 100.-(มีกั้ง4ตัว)
กั้งของป้าอ่อนจะต้มสุกมาก่อน แล้วค่อยปรุงรสามออเดอร์ของลูกค้า ยังติดใจรสกระเทียมพริกไทยของครั้งที่แล้ว วันนี้เลยสั่งซ้ำแต่เครื่องปรุงพริกไทยกระเทียมน้อยไปหน่อย 

กระเพราปูและหอยเชลล์150.-
จานนี้อร่อยเหมือนเดิม หอยเชลล์อวบๆเด้งๆ แต่เนื้อปู(ใช้กรรเชียงเล็กๆ) วันนี้น้อยไปนิดหน่อยจ้า

น้ำแกงจืดเต้าหู้หมูสับ50.-
ทานเผ็ดๆร้อนๆถ้ามีน้ำซุปคงดีไม่น้อย น้ำแกงชามใหญ่ดีค่ะ ใส่เต้าหู้ไข่ หมูสับและผักกาดขาว  รสชาติดีทีเดียวค่ะ

ถือว่าเป็นอาหารจานเดียวที่รวดเร็วฉับไวหากไม่ต้องรอคิว และได้ทานอาหารทะเลสมใจด้วยค่ะ